Document ID: /roh_data/filtered/Laws_Ilanz.jsonl.gz/167

2/1

Parlament communal Ilanz/Glion

Communicaziun allas medias

Ils 18 da settember 2019 ha il parlament communal Ilanz/Glion deliberau la reuniun dalla planisaziun locala e la lescha da baghegiar harmonisada. Quels dus projects duein remplazzar las 13 planisaziuns localas e leschas da baghegiar dallas anteriuras vischnauncas ch'ein actualmein aunc en vigur. Igl element essenzial dalla planisaziun communala dil territori ei la planisaziun d'utilisaziun, che fixescha las impurtontas direcziuns d'acziun per il svilup dil territori. Quella ha il parlament deliberau senza midadas per mauns dalla votaziun all'urna.

Intensivamein ei il parlament communal sefatschentaus culla cussegliaziun da baghegiar ed ha adattau la lescha da baghegiar en entgins puncts. Igl entir project ei ussa suttamess alla votaziun all'urna. Cura che quella ha liug ei aunc buca fixau.

Plinavon ha il parlament communal Ilanz/Glion deliberau la lescha davart la dismessa da rumians ella tiarza lectura. Per la cumpart vid ils cuosts che vegnan purtai dalla vischnaunca ha il parlament decidiu per habitontas e habitonts ina taxa tenor persunas sco era tier secundas habitaziuns e fatschentas ina taxa tenor unitad. La taxa da basa per la dismessa da rumians entras la Regiun Surselva vegn scuntrada sco tochen dacheu tenor la valeta d’assicuranza digl object.

La proxima sesida dil parlament communal ha liug mesjamna, ils 27 da november 2019 allas 18.00 a Glion.

Ilanz/Glion, ils 19 da settember 2019	Parlament communal Ilanz/Glion

Gemeindeparlament Ilanz/Glion

Medienmitteilung

Am 18. September 2019 hat das Gemeindeparlament Ilanz/Glion die Zusammenführung der Ortsplanung und das harmonisierte Baugesetz beraten. Diese beiden Vorlagen sollen die 13 Ortsplanungen und Baugesetze aus den ehemaligen Gemeinden ablösen, die derzeit noch in Kraft sind. Das Herzstück der neuen kommunalen Raumordnung ist die Nutzungsplanung, welche die wichtigen Stossrichtungen für die räumliche Entwicklung festlegt. Diese hat das Parlament ohne Änderungen zuhanden der Urnenabstimmung verabschiedet.

Intensiv hat sich das Parlament mit der Gestaltungsberatung auseinandergesetzt und das Baugesetz in einigen Punkten angepasst. Die gesamte Vorlage unterliegt nun der Urnenabstimmung. Wann diese stattfinden wird, ist noch nicht festgelegt.

Zudem hat das Gemeindeparlament das Gesetz über die Abfallentsorgung der Gemeinde Ilanz/Glion in der dritten Lesung verabschiedet. Für den Anteil der Kosten in der Abfallentsorgung, der der Gemeindebetrieb trägt, hat das Parlament eine personenabhängige Abgabe bei den Einwohnerinnen und Einwohnern sowie eine Abgabe je Einheit bei Zweitwohnungen und Geschäften beschlossen. Die Grundgebühr für die Abfallbewirtschaftung durch die Regiun Surselva wird weiterhin in Abhängigkeit des Liegenschaftswertes erhoben.

Die nächste Gemeindeparlamentssitzung findet am Mittwoch, dem 27. November 2019, um 18.00 Uhr in Ilanz statt.

Ilanz/Glion, den 19. September 2019	Gemeindeparlament Ilanz/Glion

Plazza Cumin 9 |  Caum postal 90 | CH-7130 Ilanz | T 081 920 15 15 | F 081 920 15 16 | info@ilanz-glion.ch | www.ilanz-glion.ch

Plazza Cumin 9 |  Caum postal 90 | CH-7130 Ilanz | T 081 920 15 15 | F 081 920 15 16 | info@ilanz-glion.ch | www.ilanz-glion.ch